钦定古今图书集成/理学汇编/文学典/第017卷 > 夏恭〈牙〉
## 钦定古今图书集成/理学汇编/文学典/第017卷 > 夏恭〈牙〉

按《后汉书文苑列传》：“夏恭，字敬公，梁国蒙人也。习《韩
诗》《孟氏易》，讲授门徒常千馀人。王莽末，盗贼从横，攻
没郡县，恭以恩信，为众所附，拥兵固守，独安全。光武
即位，嘉其忠果，召拜郎中，再迁太山都尉，和集百姓，
甚得其欢心。恭善为文，著赋、颂、诗、励学凡二十篇四
十九。卒官。诸儒共谥曰宣明君。”

恭子牙，少习家业，著赋、颂赞诔凡四十篇。举孝廉，早
卒。乡人号曰“文德先生。